સામાન્ય રીતે પુખ્તવયના માણસની સાંભળવાની શક્તિ 20થી 25 ડેસીબલ સુધીની નૉર્મલ ગણાય. પણ આપણે તો 70થી 80 ડેસીબલનો અવાજ કરીને આપણી અને બીજાની શ્રવણેન્દ્રીય પર પ્રહાર કરતાં અચકાતા નથી. વાણી સ્વાતંત્ર્યતાનો હક્ક ભોગવામાં ધ્વનિ પ્રદૂષણ ફેલાવવામાં આપણે મોખરે. પશ્ચિમના દેશોમાં ધ્વનિ નિયંત્રણ બાબતે જે ડિસિપ્લિન છે તે ખરેખર પ્રશંસનીય છે. આપણે જે સારું છે તેનું અનુકરણ કરવામાં શું કામ પાછળ છીએ એ વિશે ચિંતન કરવા જેવું ખરું!